Porsche

Η **Porsche** (, επίσημη ονομασία: **Dr. Ing. h. C.F. Porsche AG**) είναι γερμανική εταιρεία κατασκευής σπορ πολυτελών επιβατικών αυτοκινήτων. Η έδρα της εταιρείας βρίσκεται στο προάστιο Τσούφενχαουζεν της Στουτγκάρδης. Ιδρυτής της, το 1931, ήταν ο Φέρντιναντ Πόρσε.

Από το 2009, η Porsche AG είναι μέλος του Ομίλου Volkswagen και δεν θα πρέπει να συγχέεται με την εισηγμένη Porsche SE, η οποία κατέχει μερίδιο στη Volkswagen. Το 2017, η συνολική ετήσια παραγωγή της έφτασε τα 246.375 αντίτυπα, φτάνοντας νέο ρεκόρ, και το 2018 αυξήθηκε περαιτέρω στα 256.255 αντίτυπα, ενώ το 2022 έφτασε στο ιστορικό ρεκόρ των 321.321 αυτοκινήτων.

## Ιστορία
### Προέλευση
Ο Φέρντιναντ Πόρσε ίδρυσε την εταιρεία με την επωνυμία «Dr. Ing. Hc F. Porsche GmbH» το 1931, με τα κεντρικά της γραφεία στην Kronenstrasse 24, στο κέντρο της Στουτγκάρδης. Αρχικά, η εταιρεία προσέφερε έργο ανάπτυξης της γερμανικής αυτοκινητοβιομηχανίας και συμβουλευτικές υπηρεσίες, αλλά δεν είχε κατασκευάσει κανένα αυτοκίνητο υπό την επωνυμία της. Μία από τις πρώτες αποστολές που ανέλαβε η νέα εταιρεία, ήταν με εντολή από τον Αδόλφο Χίτλερ, με σκοπό να σχεδιάσει ένα αυτοκίνητο για το λαό, το οποίο κατά συνέπεια έγινε γνωστό ως «Volkswagen» («αυτοκίνητο του λαού»). Αυτό είχε ως αποτέλεσμα τo Volkswagen Type 1, κοινώς Σκαραβαίος, να γίνει ένα από τα πιο επιτυχημένα σχέδια αυτοκινήτων όλων των εποχών. Το πρώτο μοντέλο υπό την επωνυμία της Porsche, η Porsche 64, αναπτύχθηκε το 1939, χρησιμοποιώντας πολλά στοιχεία από το Volkswagen Type 1.

## Εταιρικό λογότυπο
Το λογότυπο της εταιρείας Porsche βασίστηκε στο έμβλημα της Επικρατείας της Ελεύθερης Λαϊκής Πόλης της Βυρτεμβέργης της πρώην Δημοκρατίας της Βαϊμάρης, με πρωτεύουσα τη Στουτγκάρδη (το ίδιο έμβλημα χρησιμοποιήθηκε από τη Βυρτεμβέργη-Χόεντσολερν το διάστημα 1945 - 1952, ενώ η Στουτγάρδη κατά τη διάρκεια αυτών των ετών ήταν η πρωτεύουσα της παρακείμενης Βυρτεμβέργης-Βάδης). Οι βραχίονες της Στουτγκάρδης τοποθετήθηκαν στη μέση ως θυρεός, δεδομένου ότι τα αυτοκίνητα κατασκευάστηκαν στη Στουτγάρδη. Τα εραλδικά σύμβολα συνδυάστηκαν με τα κείμενα «Porsche» και «Stuttgart», το οποίο δείχνει ότι διαφέρει από τα παλαιά εραλδικά οικόσημα, στα οποία ουδέποτε αναφέρονταν οι ονομασίες των κατόχων.

Οι Βυρτεμβέργη-Βάδη και Βυρτεμβέργη-Χόεντσολερν προσαρτήθηκαν από το κρατίδιο της Βάδης-Βυρτεμβέργης το 1952, έπειτα από την πολιτική ενοποίηση της Δυτικής Γερμανίας το 1949, οπότε παλαιό σχέδιο των βραχιόνων της Βυρτεμβέργης τώρα υπάρχει μόνο στο λογότυπο της Porsche. Στις 30 Ιανουαρίου 1951, λίγο καιρό πριν τη δημιουργία της Βάδης-Βυρτεμβέργης, ο Φέρντιναντ Πόρσε πέθανε από επιπλοκές μετά από εγκεφαλικό επεισόδιο. Τον διαδέχτηκε ο γιός του, Ferry Porsche.


 Knittlingen Rathaus130171.JPG|Θυρεός της Βυρτεμβέργης
 Liederhalle, Platz der Deutschen Einheit, Knatterflagge der Stadt Stuttgart.JPG|Σημαία της Στουτγκάρδης
 Porsche Centre sign, Woodbridge Meadows, Guildford - geograph.org.uk - 1449024.jpg|Λογότυπο της Porsche


## Σχέση με τη Volkswagen
[thumb|right|Συνδιασμένο λογότυπο της [VW-Porsche 914.]]

Η εταιρεία είχε πάντα στενή σχέση αρχικά με τη μάρκα Volkswagen (VW) και αργότερα με τον Όμιλο Volkswagen (ο οποίος ξεκίνησε όταν εξαγόρασε την Audi, ενώ στη συνέχεια και άλλες μάρκες), επειδή το πρώτο Volkswagen Type 1, κοινώς Σκαραβαίος, σχεδιάστηκε από τον Φέρντιναντ Πόρσε.

Οι δύο εταιρείες συνεργάστηκαν το 1969 για να δημιουργήσουν την VW-Porsche 914 και την 914-6, σύμφωνα με την οποία η 914-6 είχε κινητήρα της Porsche και το 914 είχε κινητήρα της Volkswagen. Η περαιτέρω συνεργασία το 1976 είχε ως αποτέλεσμα την Porsche 912 (μόνο στις Ηνωμένες Πολιτείες) και την Porsche 924, στην οποία χρησιμοποιήθηκαν πολλά στοιχεία από την Audi, όπως και χτίστηκε στο εργοστάσιο της Audi στο Neckarsulm. Τα αντίτυπα της Porsche 944 χτίστηκαν επίσης εκεί, αν και χρησιμοποίησαν πολύ λιγότερα εξαρτήματα της Volkswagen. Η Porsche Cayenne, η οποία εισήχθη το 2002, μοιράζεται το αμάξωμά της με το Volkswagen Touareg και το Audi Q7, τα οποία κατασκευάστηκαν στο εργοστάσιο του ομίλου Volkswagen στην Μπρατισλάβα της Σλοβακίας.

## Εταιρική αναδιάρθρωση
[thumb|left|[Porsche Cayenne του 2003 - 2006 στον Καναδά.]]

Τον Οκτώβριο του 2005, η αυτοκινητοβιομηχανία Porsche εξαγόρασε το 18,53% των μετοχών του Ομίλου Volkswagen και έγινε με αυτό τον τρόπο ο μεγαλύτερος μέτοχός της.

Η «Porsche SE» δημιουργήθηκε τον Ιούνιο του 2007, μετονομάζοντας την παλαιά «Dr. Ing. Η.Ο. F. Porsche AG», ως εταιρεία συμμετοχών για το μερίδιο των οικογενειών στην «Porsche Zwischenholding GmbH», που έφτασε το 50,1% (η οποία με τη σειρά της κατέχει το 100% της παλαιάς Porsche AG), και στον Όμιλο Volkswagen (που έφτασε τότε στο 50,7%). Ταυτόχρονα, η νέα «Dr. Ing. Η.Ο. F. Porsche AG» (Porsche AG) δημιουργήθηκε για την κατασκευή αυτοκινήτων.
thumb|right|Porsche Cayenne πρώτης γενιάς και Φάσης 2, του 2007, σε φωτογραφία την 1η Ιουλίου 2007, από τα πρώτα αντίτυπα που κατασκευάστηκαν μετά την ανανέωση που έγινε τον Μάρτιο του 2007.

Το 2008, η Porsche αποκάλυψε επίσημα ότι είχε φτάσει πλέον να ελέγχει το 75% των μετοχών του Ομίλου Volkswagen και ότι σύντομα θα προχωρούσε στην πλήρη εξαγορά του. Κατά τη διάρκεια, όμως της παγκόσμιας χρηματοπιστωτικής κρίσης που ξέσπασε στα τέλη του έτους και που είχε ως αποτέλεσμα και την συνεπακόλουθη παγκόσμια κρίση (2008 - 2010) στον κλάδο της αυτοκινητοβιομηχανίας, η Porsche δεν μπόρεσε να ολοκληρώσει την εξαγορά και απεναντίας μάλιστα κινδύνευσε να χρεοκοπήσει. Το αποτέλεσμα ήταν, κατά μια ιστορική ειρωνεία, να συμβεί ακριβώς η αντίστροφη εξαγορά, καθώς το καλοκαίρι του 2009, οι 2 εταιρείες αποφάσισαν από κοινού την ενσωμάτωση της Porsche στον όμιλο Volkswagen. Μετά τη συμφωνία αυτή, ο Όμιλος προχώρησε σε σταδιακή εξαγορά της Porsche AG. Τον Δεκέμβριο του 2009, η Volkswagen απέκτησε μερίδιο 49,9% στην Porsche AG από την Porsche SE, και η εξαγορά τελικώς έγινε πλήρης 100% την 1η Αυγούστου 2012.

## Το σκάνδαλο των εκπομπών
[thumb|right|Porsche Cayenne 2ης γενιάς στο [Πεκίνο το 2015.]]

Οι Porsche Cayenne ντίζελ των σεζόν 2013 - 2016 και οι Porsche Macan ντίζελ (συνολική παραγωγή της έκδοσης ντίζελ: 09/2014–02/2018), ήταν μεταξύ των μοντέλων που επλήγησαν από το σκάνδαλο καυσαερίων του Ομίλου Volksagen με το γνωστό παράνομο λογισμικό, σκάνδαλο που αποκαλύφθηκε για πρώτη φορά στις 18 Σεπτεμβρίου 2015, με την πρώτη σχετική δημόσια ανακοίνωση. Κατά τη διάρκεια του σκανδάλου των εκπομπών, ξεκίνησαν έρευνες από την εισαγγελία της Στουτγκάρδης εναντίον μεμονωμένων υπαλλήλων της Porsche το 2017. Την ίδια χρονιά, η Porsche διατάχθηκε από τη Γερμανική Ομοσπονδιακή Αρχή Μεταφορών Αυτοκινήτων (KBA) να ανακαλέσει 21.500 οχήματα ντίζελ Cayenne και άλλα 60.000 οχήματα Cayenne και Macan το 2018. Σε όλα αυτά τα οχήματα, μπορεί να προκύψουν αυξημένες εκπομπές οξειδίων του αζώτου λόγω παράνομων διατάξεων αναστολής. Λίγους μήνες μετά από αυτό το αίτημα, η Porsche ανακοίνωσε τον Σεπτέμβριο του 2018 ότι αποφάσισε να καταργήσει σταδιακά την παραγωγή πετρελαιοκίνητων οχημάτων.

## Φωτογραφίες

 Nationale oldtimerdag Zandvoort 2010, 1954 PORSCHE 356, RK-70-24.JPG|Porsche 356 του 1954
 Porsche 911E ca 1969.jpg|Porsche 911 του 1969
 Porsche 959 – Frontansicht (3), 21. März 2013, Düsseldorf.jpg|Porsche 959 της δεκαετίας του 1980
 Porsche Boxster (987) Facelift front-1 20100724.jpg|Porsche Boxster (987)
 2011 Porsche Cayman S -- 02-29-2012 1.JPG|Porsche Cayman S
 Porsche Cayenne, IAA 2017 (1Y7A2256).jpg|Porsche Cayenne Turbo τρίτης γενιάς στη Φρανκφούρτη το 2017
 Porsche Panamera 4 E-Hybrid (MSP17).jpg|Porsche Panamera 4 E-Hybrid του 2017 (δεύτερης γενιάς)
 2025 Porsche Macan Turbo (United States) front view.jpg|Porsche Macan Turbo δεύτερης γενιάς, της σεζόν του 2025, προδιαγραφών των ΗΠΑ.


## Λογότυπα των μοντέλων


 Logo Porsche 718 Text.svg|Porsche 718 (Porsche Boxster και Porsche Cayman)
 Logo Porsche 911 Text.svg|Porsche 911
 Logo Porsche Cayenne Text.svg|Porsche Cayenne
 Logo Porsche Macan Text.svg|Porsche Macan
 Logo Porsche Panamera Text.svg|Porsche Panamera
 Logo Porsche Taycan Text.svg|Porsche Taycan


## Παραπομπές


## Βιβλιογραφία
* Wolfram Pyta, Nils Havemann und Jutta Braun: Porsche. Vom Konstruktionsbüro zur Weltmarke. Siedler Verlag, München 2017, ISBN 978-3-8275-0100-4.
* Jürgen Barth, Gustav Büsing: Das neue große Buch der Porschetypen. Motorbuch, Stuttgart 2005, ISBN 3-613-02438-1 (3 Bände).
* Börry Lauenstein: Porsche Typenkunde. Alle Serienmodelle seit 1950. Delius Klasing, Bielefeld 2005, ISBN 3-7688-1694-X.
* Thomas Agethen, Sigmund Walter: Typenkompass Porsche. Personenwagen seit 1948. Motorbuch, Stuttgart 2003, ISBN 3-613-02157-9.
* Jörg Austen: Typenkompass Porsche. Sportwagen seit 1948. Motorbuch, Stuttgart 2007, ISBN 978-3-613-02710-7.
* Marc Bongers: Porsche. Serienfahrzeuge und Sportwagen seit 1948. Motorbuch, Stuttgart 2004, ISBN 3-613-02388-1.
* Nicky Wright: Porsche. Traumauto made in Germany. Orbis, München 1990, ISBN 3-572-09989-7.

## Εξωτερικοί σύνδεσμοι

* 
* Porsche Automobil Holding SE – the top-tier parent company.
* Porsche Newsroom – Service by the Porsche Communication for journalists and the online community.
* Porsche Engineering
* Porsche Consulting
* Porsche Leipzig
* Cisitalia Museum
* Porsche YouTube channel

Κατηγορία:Στουτγκάρδη
Κατηγορία:Γερμανικές αυτοκινητοβιομηχανίες
Κατηγορία:Γερμανικά εμπορικά σήματα